מגנונה

מגנונה (באנגלית: Maganoona או Maganuna; מעוצב: Maganona) הוא אלבום האולפן הרביעי של הזמרת-יוצרת הישראלית דנה אינטרנשיונל. הוא יצא לאור בספטמבר 1996, על ידי חברת התקליטים ביג פוט רקורדס. מתוכו יצאו שבעה סינגלים: "מגנונה", "מנפנפת", "דון קיחוטה", "I'm Gonna Let", "Cinquemilla", "יש בו אש" ו-"Let Kiss".

את האלבום הוציאה אינטרנשיונל על ידי חברת התקליטים הליקון, בשונה משלושת אלבומיה הקודמים.

רקע 
עופר ניסים הצהיר בריאיון שאירע ביוני 1996 ש"התחושה הייתה שרק עם הליקון תהיה להם הזדמנות לפרוץ מחוץ למדינת ישראל, ולכן גם חתמו על חוזה לשנה בלבד למקרה שהם לא יצליחו לענות על הציפייה". שמו של מגנונה לא מצוין בעטיפה עצמה, אלא בצד התקליטור. בנוסף לכך, בריאיון עם מני פאר אמרה ששמו יהיה "Cinquemila".

האלבום, שהופץ בידי הליקון הוביל לסערה בינה לבין אינטרנשיונל וניסים, כתוצאה מהקמת חברת הבת ביג פוט רקורדס. שנים לאחר מכן, האשימה אינטרנשיונל בראיונות שונים כי הליקון הקימה את חברת הבת ביג פוט כדי להוציא במסגרתה את התקליטים שלה, מאחר שהם "התביישו בה", להגדרתה.

בספטמבר 1997 יצאה מהדורה מיוחדת של מגנונה עם מדבקה "מצורף סינגל מתנה, הכולל: 'סקס אחר' ו-'Power'", במסגרתה צורף תקליטור של סינגל כפול הכולל את "שיר קדמשנתי (סקס אחר)" ו-"Power". התקליטור עצמו כלל ארבע רצועות בסך הכול; גרסת רמיקס ורגילה לראשונה מביניהם וגרסת רדיו וגרסה ארוכה לשנייה מביניהם.

הצלחה מסחרית 
בעשרה הימים הראשונים ליציאתו הצליח מגנונה להימכר בלמעלה משבעת אלפים עותקים בסך הכול.

מגנונה נמכר בלמעלה מ-23,000 עותקים בישראל, והיה לאחד מאלבומיה הנמכרים ביותר של אינטרנשיונל באותה העת.

רשימת רצועות

נתוני מכירות

היסטוריית יציאות לאור

קישורים חיצוניים

הערות שוליים

אלבומי 1996
אלבומי דנה אינטרנשיונל
אלבומים באיטלקית
אלבומים באנגלית
אלבומים בעברית
אלבומים בערבית
אלבומים שהופקו על ידי עופר ניסים
אלבומי זהב בישראל
אלבומי חברת ביג פוט רקורדס